stanford-oval/wikipedia huggingface dataset:
Italianseisoja

| Italianseisoja |
| --- | --- |

Avaintiedot
Alkuperämaa:   Italia
Määrä:  Suomessa rekisteröity 374
Rodun syntyaika:  viimeistään 1300-luku
Alkuperäinen käyttö:  seisova, jäljestävä ja noutava lintukoira
Nykyinen käyttö:  seisova lintukoira, seurakoira
Muita nimityksiä:  bracco italiano, bracco, Italian Pointer, Italian Pointing Dog, braque italien, Italienischer Vorstehhund, braco italiano, itaalia linnukoer
FCI-luokitus:  ryhmä 7 Seisovat lintukoirat alaryhmä 1.1 Mannermaiset "braque"-tyyppiset #202
Ulkonäkö
Paino:  25–40 kg
Säkäkorkeus:  urokset 58–67 cm, nartut 55–62 cm
Väritys:  valkoinen erikokoisin oranssein tai erisävyisin tumman meripihkan värisin merkein, valkoinen erikokoisin suurin kastanjanruskein merkein, valko-vaaleaoranssipäistärikkö, valko-kastanjanruskea kimo
Italianseisoja (ital. bracco italiano) on italialainen koirarotu, joka kuuluu FCI:n roturyhmään 7 (Seisovat lintukoirat).
Ulkonäkö

Italianseisoja on rakenteeltaan vahva ja tasapainoinen koira, jonka metsästysominaisuudet ovat erinomaiset. Väriltään se on valkoinen, jossa on erikokoisia oransseja tai tumman meripihkanvärisiä merkkejä, valko-vaaleaoranssi päistärikkö tai valkokastanjanruskea kimo (ruskea-roan). Symmetriset merkit päässä ovat toivottavia. Koiran raajat ovat jäntevät, ääriviivat selväpiirteiset ja lihakset hyvin kehittyneet. Uroksien säkäkorkeus on 58–67 cm, narttujen 55–62 cm. Italianseisojat painavat täysikasvuisina 25–40 kg säkäkorkeudesta riippuen. Häntä typistetään yleensä 15–25 cm:n pituiseksi, mutta Suomessa typistäminen on kiellettyä.
Luonne ja käyttäytyminen

Italianseisoja on tasapainoinen, sitkeä, luotettava, älykäs, lempeä ja oppivainen koira. Sitä on helppo kouluttaa ja se soveltuu kaikenlaiseen metsästykseen. Se soveltuu myös näyttelyihin, lenkkikoiraksi ja myös ihan kotikoiraksi kunhan sille tarjotaan virikkeitä. Metsästämään sitä ei tarvitse opettaa, vaan rodulla on perimässään satojen vuosien kokemus metsästämisestä. Italianseisoja suhtautuu vieraisiin ystävällisesti. Vahtiviettiä rodulta ei juuri löydy.
Alkuperä

Rotu on alkuperältään ikivanha, ja osa italialaisista koira-asiantuntijoista uskoo sen olevan yksi kaikkein vanhimmista metsästyskoirista. Heidän mukaansa se olisi foinikialaisten mukanaan tuomien kevyiden vinttikoirien ja paikallisten raskaampien molossikoirien välisten risteytysten tulos. Toisen teorian mukaan italianseisoja olisi syntynyt vasta 1600-luvun lopulla lintukoiran ja ajokoiran välisestä risteytyksestä.
Rotua tai sen mahdollista kantamuotoa on kuitenkin kuvattu freskoissa jo 1300-luvulla, ja niiden perusteella sen rotutyyppi on säilynyt muuttumattomana vähintään kyseiseltä ajalta asti. Se on jalostettu linnunmetsästykseen, ja se on sopeutunut alkuperäisestä verkkometsästyksestä nykyiseen ampumalla tapahtuvaan metsästykseen.
Ruskea-roan
Valko-oranssi
Itä-Suomen yliopiston terveystieteiden tiedekunta

Terveystieteiden tiedekunta on yksi Itä-Suomen yliopiston neljästä tiedekunnasta. Sen toiminta on keskittynyt yliopiston Kuopion kampukselle Kuopion Savilahden alueella. Toiminta pohjautuu vuonna 1972 käynnistettyyn Kuopion yliopiston Lääketieteelliseen tiedekuntaan ja sitä seuranneisiin muihin terveystieteisiin kuuluviin yksiköihin.
Terveystieteellisen tiedekunnan osat

Itä-Suomen yliopiston Terveystieteellinen tiedekunta pitää sisällään seuraavat viisi yliopistollista laitosta: A. I. Virtanen -instituutti, Farmasian laitos, Hoitotieteen laitos, Lääketieteen laitos ja Koe-eläinkeskus. Lisäksi tiedekunnan toimintaan liittyy hallintopalveluja tarjoava yksikkö.  Tiedekunta koordinoi myös tutkimuskeskus Biocenter Kuopion toimintaa.
Kansainvälinen ranking

Itä-Suomen yliopiston Terveystieteellinen tiedekunta on pärjännyt hyvin kansainvälisissä yliopistovertailuissa. Lääketieteen ja farmasian alalla se sijoittui esimerkiksi vuoden 2013 Shanghain yliopistorankingissa sijaluokkaan 101-150. Tämä oli toiseksi korkein sijoitus suomalaisyliopistoista perinteikkäämmän Helsingin yliopiston jälkeen.
Aiheesta muualla

Itä-Suomen yliopiston terveystieteellinen tdk
Faculty of Health Sciences - Excellence in research and education (tiedekunnan esite englanniksi)
Huippututkimusta terveystieteiden tiedekunnassa
Intia kesäolympialaisissa 1956

Intia osallistui Melbournen kesäolympialaisiin 1956 59 urheilijan voimin. Intian joukkue saavutti yhden mitalin, kun maahockeyjoukkue otti lajissaan olympiakultaa kuudennen kerran peräkkäin.
Mitalistit > Kultaa

Leslie Claudius, Ranganandhan Francis, Hari Pal Kaushik, Amir Kumar, Raghbir Lal, Shankar Laxman, Govind Perumal, Amit Singh Bakshi, Raghbir Singh Bhola, Randhir Singh Gentle, Balbir Singh, Sr., Bakshish Singh, Balkrishan Singh, Gurdev Singh, Hardyal Singh, Udham Singh, Charles Stephen - Maahockey miehet
Takaikkuna

| Takaikkuna> Rear Window |
| --- | --- |

Ohjaaja:  Alfred Hitchcock
Käsikirjoittaja:  John Michael Hayes
Perustuu:  Cornell Woolrichin novelliin   It Had to be Murder
Tuottaja:  Alfred Hitchcock
Säveltäjä:  Franz Waxman
Kuvaaja:  Robert Burks
Leikkaaja:  George Tomasini
Tuotantosuunnittelija:  Hal Pereira
Pukusuunnittelija:  Edith Head
Lavastaja:  Joseph MacMillan Johnson
Erikoistehosteet:   John P. Fulton  Irmin Roberts 
Pääosat:   James Stewart  Grace Kelly  Thelma Ritter  Wendell Corey  Raymond Burr 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures
Ensi-ilta:   1954-08-011. elokuuta 1954 (Yhdysvallat)  1955-04-011. huhtikuuta 1955 (Suomi)  
Kesto:  112 min
Alkuperäiskieli:  englanti
Budjetti:  1 000 000 USD
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Takaikkuna (Rear Window) on Alfred Hitchcockin ohjaama yhdys­valtalainen jännityselokuva vuodelta 1954. John Michael Hayes kirjoitti elo­kuvan käsi­kirjoituksen Cornell Woolrichin novellin It Had to be Murder pohjalta. Pää­osia näyttelivät James Stewart ja Grace Kelly, joille kummallekin se oli toinen elokuva Hitch­cockin kanssa.
Juoni

L. B. Jefferies (James Stewart) on uutis­valo­kuvaaja, joka on työ­tehtävässään joutunut onnettomuuteen, katkaissut jalkansa ja joutunut viikoiksi kipsi jalassa Greenwich Villagen asunnossaan Manhattanilla. Hänen ainoana harrastuksenaan on naapureiden tekemisten seuraaminen. Kuumina hellepäivänä hänen luonaan käyvät vakuutus­yhtiön sairaan­hoitaja Stella (Thelma Ritter) ja Jefferiesiin rakastunut seura­piiri­neiti Lisa Fremont (Grace Kelly). Vaikka Fremont on Jefferiesiin rakastunut ja haluaisi seurata tätä ympäri maailman, Jefferiesiä suhde kuitenkin mietityttää.
Eräänä yönä Jefferies kuulee huudon ja huomaa naapurinsa Lars Thorwaldin poistuvan asunnostaan lukuisia kertoja. Seuraavana päivänä tämän vaimosta ei ole tietoakaan, ja Jefferies alkaa epäillä Thorwaldin murhanneen vaimonsa. Hänellä on kuitenkin kova työ saada Fremont uskomaan asiaa. Hänen poliisi­ystävänsä suostuu tutkimaan asiaa, mutta ei tutkimusten jälkeen löydä asiasta mitään hämärää. Naapurin koiran tapon jälkeen Jefferies on entistä vakuuttuneempi siitä, että on oikeassa. Liittoutumalla Fremontin ja Stellan kanssa Jefferies päättää selvittää asian. Jefferies huijaa Thorwaldin ulos asunnostaan. Fremont ja Stella lähtevät ulos pihalle etsimään johtolankoja, mutta eivät löydä mitään. Sen jälkeen Fremont päättää kiivetä Thorwaldin tyhjänä olevaan asuntoon ja on joutua Thorwaldin murhaamaksi miehen palatessa takaisin kotiin. Sen jälkeen Thorwald tulee käymään Jefferiesin luona ja miehet tappelevat, jonka seurauksena Jefferies putoaa ikkunasta pihalle. Thorwald joutuu poliisin haaviin, ja Jefferies katkaisee molemmat jalkansa.
Rooleissa

| 0 | 1 | 2 |
| --- | --- | --- |
|  James Stewart  | … |  L. B. ”Jeff” Jefferies   |
|  Grace Kelly  | … |  Lisa Carol Fremont   |
|  Wendell Corey  | … |  poliisi­etsivä Thomas J. Doyle   |
|  Thelma Ritter  | … |  Stella   |
|  Raymond Burr  | … |  Lars Thor­wald   |
|  Judith Evelyn  | … |  neiti Yksinäinen Sydän   |
|  Ross Bagdasarian  | … |  säveltäjä   |
|  Georgine Darcy  | … |  neiti Vartalo   |
|  Sara Berner ja Frank Cady  | … |  avio­pari Thorwaldien yläpuolella   |
|  Jesslyn Fax  | … |  kuvan­veistäjä   |
|  Rand Harper  | … |  vasta­nainut mies   |
|  Irene Winston  | … |  Anna Thorwald   |
|  Havis Davenport  | … |  vasta­nainut nainen   |
Alfred Hitch­cockin perinteinen cameorooli on säveltäjän asunnossa, jossa hänet nähdään vetämässä kelloa.
Tuotanto

Elo­kuvan tapahtumat sijoittuvat yhteen ainoaan lavasteeseen, joka käsittää pää­henkilön huoneen ja sen taka­ikkunasta näkyvän sisä­pihan ja vasta­päiset asunnot. Eräs syy rajatussa tilassa tapahtuvan elo­kuvan onnistumiseen oli käsi­kirjoittaja John Michael Hayes, jolla oli taito kirjoittaa elävää ja humoristista vuoro­puhelua ja luoda uskottavia henkilö­hahmoja. Pää­osissa Hitch­cockilla oli käytettävissään kaksi luotto­näyttelijää. Grace Kelly oli ollut pää­osassa Hitch­cockin edellisessä elo­kuvassa Täydellinen rikos ja James Stewart pari vuotta aiemmin Köydessä, joka myös oli yhden lavasteen elo­kuva.
Elo­kuva on tullut tunnetuksi myös subjektiivisesta kamera­työstään, joka asettaa katsojan samaan asemaan kuin jalka­vaivansa vuoksi liikunta­kyvytön päähenkilö. Kamera ei nimittäin elo­kuvan aikana koskaan kuvaa sellaista, mitä pää­henkilö ei pienestä huoneesta näkisi. Tarkoituksena oli panna katsoja jumiin asuntoon kuten pää­henkilökin.
Vastaanotto ja myöhempi arvostus

Taka­ikkuna oli Epäilyksen varjon ohella Hitch­cockin omia suosikki­elo­kuvia.
Pää­asiassa tekijän­oikeudellisten syiden takia Taka­ikkunaa ei nähty yli kymmeneen vuoteen ennen ensi-illan uusintaa 1983. Ensimmäisen viiden kuukauden aikana Takaikkuna tuotti Yhdys­valloissa 6,8 miljoonaa dollaria. Suomessa elokuvan uusintaensi-ilta oli 23. maalis­kuuta 1984.
Taka­ikkuna valittiin vuonna 1997 Yhdys­valtojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä yhdys­valtalais­elo­kuvia.
Aiheesta muualla

Wikimedia Commonsissa on kuvia tai muita tiedostoja aiheesta .
Takaikkuna Internet Movie Databasessa (englanniksi)
Movie Revie Filmsite (englanniksi)
Takaikkuna Rotten Tomatoesissa. (englanniksi)
Brief Analysis of Rear Window Screen­play (englanniksi)
James Stewart
James Stewart ja Grace Kelly
I’m on Fire (Brother Firetriben kappale)

| ”I’m on Fire” Brother Firetribe |
| --- | --- | --- |

Singlen tiedot
 Albumilta: False Metal
 Julkaistu: 2006
 Formaatti: CDS
 Tekijä(t): Brother Firetribe
 Tuottaja(t): Emppu Vuorinen Tomppa Nikulainen
 Tyylilaji: AOR
 Kesto: 05.02
 Levy-yhtiö: Spinefarm
Listasijoitukset
  Suomen virallinen singlelista: 10.
Brother Firetriben muut singlet
| ”One Single Breath” 2006 | ”I’m on Fire” 2006 | ”I Am Rock” 2007 |
I’m on Fire on Brother Firetriben kappale ja toinen single yhtyeen vuoden 2006 albumilta False Metal. Single debytoi Suomen virallisen singlelistan kymmenennellä sijalla.
Kappaleet

I’m On Fire – 4.28 (Radio edit)
Spanish Eyes – 4.49
I’m On Fire – 5.02 (Album version)
Aiheesta muualla

”I’m on Fire” discogs.com -sivustolla
Intia kesäolympialaisissa 1960

Intia osallistui Rooman kesäolympialaisiin 1960 45 urheilijan voimin. Intian joukkue saavutti kisoista yhden mitalin, kun maahockeyjoukkue voitti edellisten kisojen kultasateen jälkeen olympiahopeaa.
Mitalistit > Hopeaa

Joseph Anthony Antic, Leslie Claudius, Mohinder Lal, Shankar Laxman, V. J. Peter, Govind Sawant Male, Jaman Lal Sharma, Raghbir Singh Bhola, Charanjit Singh, Gindi Singh, Jaswant Singh, Prithipal Singh, Udham Singh - Maahockey miehet
Intia kesäolympialaisissa 1928

Intia osallistui Amsterdamin kesäolympialaisiin 1928 21 urheilijan voimin. Intian joukkue saavutti yhden mitalin, kun maahockeyjoukkue toi olympiakultaa Intiaan.
Mitalistit > Kultaa

Shaukat Ali, Richard Allen, Dhyan Chand, Michael Gateley, Willie Goodsir-Cullen, Leslie Hammond, Feroze Khan, George Marthins, Rex Norris, Eric Pinniger, Michael Rocque, Frederick Seaman, Jaipal Singh, Sayed Yusuf - Maahockey miehet
Tahdonvastaisesti toteutettu hoitotoimenpide tai tutkimus (psykiatria)

Tahdonvastaisesti toteutetulla hoitotoimenpiteellä tai tutkimuksella tarkoitetaan tahdosta riippumattomassa psykiatrisessa sairaalahoidossa olevan potilaan psyykkisen tai ruumiillisen sairauden hoitamista tai tutkimista ilman potilaan suostumusta tai hänen kantaansa tuntematta.
Psyykkisen sairauden hoito

Potilasta on mahdollisuuksien mukaan hoidettava yhteisymmärryksessä hänen kanssaan. Sairaalaan tarkkailuun otettu tai hoitoon määrätty potilas voi ottaa kantaa tai antaa suostumuksensa yksittäisiin hoitotoimenpiteisiin, mutta niitä voidaan toteuttaa myös hänen tahdostaan riippumatta.
Potilaalle määrättävien hoitotoimenpiteiden tulee ehdottomasti olla lääketieteellisesti hyväksyttäviä ja niiden määräämisen edellytyksenä tulee olla  välitön uhka potilaan tai muun henkilön terveyttä tai turvallisuutta kohtaan.
Mikäli edellytykset tahdonvastaisesti toteutettavalle hoitotoimenpiteelle täyttyvät voi potilasta hoitava lääkäri tehdä päätöksen sen / niiden toteuttamisesta. Päätöksestään lääkärin tulee aina (toimenpidekohtaisesti) tehdä merkintä potilaan sairauskertomukseen. Päätöksestä tulee käydä ilmi toimenpiteen:
perustelut
luonne
kesto ja
arvion sen vaikutuksesta potilaan hoitoon.
Lisäksi sairauskertomusmerkinnästä tulee käydä ilmi toimenpiteen määränneen lääkärin nimi ja sen toteuttajien nimet.
Psyykkisen sairauden hoito > Potilaan tahdosta riippumatta annettava lääkitys

Potilaalle tahdonvastaisesti annettavan lääkityksen (= injektiomuotoinen lääkitys lihakseen annettuna) tarve on arvioitava joka kerralla erikseen ja niistä tulee tehdä aiemmin mainitut merkinnät potilaan sairauskertomukseen.
Psyykkisen sairauden hoito > Potilaan tahdosta riippumatta annettava sähköhoito

Joissain sairaudentiloissa saattaa sähkö­hoidon antaminen osoittautua välttämättömäksi potilaan tahdosta riippumatta tai potilaan tahtoa tuntematta.
Tällaisia tiloja ovat mm:
Katatoninen Stupor (erään skitsofrenian alatyypin aiheuttama sulkutila)
Pahanlaatuinen neuroleptioireyhtymä (= psyykenlääkkeistä johtuva)
Erittäin vakava itsetuhoinen käyttäytyminen.
Näissä tiloissa sähköhoidon antaminen on lähes aina kiireellinen ja henkeä pelastava toimenpide.
Psyykkisen sairauden hoito > Pakkoruokinta

Joissain psyykkisen sairauden muodoissa potilas voi aiheuttaa itselleen hengenvaaran laiminlyömällä ravitsemuksensa (esimerkiksi anoreksia). Mikäli hoitava lääkäri katsoo potilaan ruokinnan välttämättömäksi hänen tahdostaan riippumatta voidaan se toteuttaa yleensä joko ns. nenä-maha - letkulla tai suonensisäisesti annettavalla ravintoliuoksella.
Psyykkisen sairauden hoito > Potkimista ja lyömistä estävät vaatteet

Psyykkisen sairaudentilansa vuoksi potilas saattaa olla erityisen vaarallinen ympärillään oleville henkilöille. Toisessa artikkelissa käsiteltyjen erityisten rajoitusten (hoidollinen kiinnipitäminen, eristäminen ja sitominen) sijaan voi hoitava lääkäri määrätä potilaan käyttämään pakkopaitaa, jolla estetään ettei potilas pääse lyömään.
Psyykkisen sairauden hoito > Psykokirurgiset toimenpiteet

Psykokirurgisia toimenpiteitä, esimerkiksi lobotomiaa tai niihin verrattavia toimenpiteitä voidaan toteuttaa ainoastaan täysi-ikäisen potilaan kirjallisella suostumuksella, jollei kyseessä ole potilaan henkeä uhkaavan vaaran torjuminen. Lisäksi psykokirurgisille toimenpiteille on olemassa lupamenettely.
Iñaki Lafuente

| Henkilötiedot |
| --- | --- | --- |
Koko nimi: Iñaki Lafuente Sánchez
Syntymäaika: 24. tammikuuta 1976 (ikä 48)
Syntymäpaikka: Barakaldo, Espanja
Pelipaikka: maalivahti
Pituus: 186 senttimetriä
Seura
Seura: Sporting Gijón
Pelinumero: –
Junioriseurat
1992–1993 1993–1995: Retuerto Athletic
Seurat
| Vuodet | Seura | O (M) |
| 1995–1999 1995 1996 1998–1999 1999– 2007–2008 2009 | Athletic B → Arenas Getxo (laina) → Sestao (laina) → Elche (laina) Athletic → Espanyol (laina) → Sporting Gijón (laina) | 65 (0)  20 (0) 37 (0) 128 (0) 5 (0) 0 (0) |
 Seurajoukkueuran tilastot kattavat vain kansalliset sarjat.
Iñaki Lafuente Sánchez (s. 24. tammikuuta 1976, Barakaldo, Vizcaya, Espanja) on espanjalainen baskisukuinen jalkapallomaalivahti.
Lafuente on Athletic Bilbaon kasvatteja. Hän debytoi Primera Divisiónissa kuitenkin vasta vuonna 2000, kierrettyään ensin useassa seurassa lainasopimuksilla. Lafuente teki pikavisiittejä Sestaoon, Getxoon ja Elcheen. Hänellä on ollut vaikeuksia vakuuttaa paikkansa Athletic Bilbaossa ja tästä syystä hänet on lainattu useaan otteeseen muihin seuroihin. Kaudella 2007-2008, Lafuente lainattiin Espanyoliin ja toiseen suuntaan matkasi Gorka Iraizoz.
Heinäkuussa 2008, Lafuente palasi Bilbaoon. 13. tammikuuta 2009, hän siirtyi loppukauden mittaisella lainasopimuksella Sporting Gijóniin.
Olkainmatti

Olkainmatti tai epolettimatti tarkoittaa mattia, jossa toinen osapuoli tekee matin kuningattarella vastustajan tornien ollessa kuninkaan vieressä kuin olkaimina tukkimassa kuninkaan pakoruudut. Matti tapahtuu yleensä juuri viimeisellä rivillä. Olkainmatti-termiä voidaan käyttää myös, vaikka kuninkaan pakoruutuja tukkisi joku tai jotkut muut nappulat kuin tornit. Peleissä olkainmatti esiintyy hyvin harvoin.
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Olkainmatti
Olkainmatti peleissä

Van Wely–Morozevich, Wijk aan Zee 2001
Carlsen–Ernst, Wijk aan Zee 2004
J. P. Clark

John Pepper Clark-Bekederemo  (6. huhtikuuta 1935 – 13. lokakuuta 2020) oli nigerialainen runoilija ja näytelmäkirjailija, joka julkaisi myös nimillä JP Clark ja  John Pepper Clark. Hänen runoaan ”Abiku” ja romaaniaan The Wives’ Revolt luetaan laajalti nigerialaisissa kouluissa. Poliitikko Edwin Kiagbodo Clark on hänen vanhempi veljensä.
Irakin maakunnat

Irakin maakunnat (muhafazat, yksikössä muhafazah) ovat Irakin ylimmän tason aluehallintoyksiköitä. Ne jaetaan paikallishallintoa varten  piirikuntiin (qadha) ja nämä edelleen nahiya-nimisiin alueisiin.
Irakin maakunnat (2011).
| Nimi | Muita kirjoitustapoja | Arabiaksi | Hallinnollinen  keskus | Pinta-ala (km2) | Väkiluku  (1> 7.2009) |
| --- | --- | --- | --- | --- | --- |
| al-Anbar | Al Anbar | الانبار | Ramadi | 138 501 | 1 451 600 |
| Erbil | Arbil, Irbil | اربيل | Arbil (Erbil) | 14 471 | 1 471 100 |
| Babil | [Babylon] | بابل | Hilla | 6 468 | 1 727 000 |
|  Bagdad | Bagdad | بغداد | Bagdad | 734 | 7 180 900 |
| Basra | al-Baṣrah | البصرة | Basra | 19 070 | 2 555 500 |
| Dahuk | Dohuk | دهوك | Dahuk | 6 553 | 968 900 |
| Dhi Qar | [Theqar] | ذي قار | Nasiriyya (an-Nasiriya) | 12 900 | 1 846 800 |
| Diyala | Diyala | ديالى | Baquba | 19 076 | 1 370 500 |
| Karbala | Karbala | كربلاء | Karbala | 5 034 | 1 003 500 |
| Kirkuk | (Kirkūk) | التاميم | Kirkuk | 10 282 | 1 290 000 |
| Maysan | Maisan | ميسان | Amara (al-Amara) | 16 072 | 1 009 600 |
| Muthanna | al-Muthannā | المثنى | Samawa | 51 740 | 719 800 |
| Najaf | an-Najaf | النجف | Najaf | 28 824 | 1 180 700 |
| Ninawa | Nineve | نينوى | Mosul | 37 323 | 3 237 900 |
| Qadisiyya | al-Qādisiyah | القادسية | Diwaniyya | 8 153 | 1 121 800 |
| Salah ad-Din | Salah ad-Din | صلاح الدين | Tikrit | 24 751 | 1 259 300 |
| Sulaimaniyya | as-Sulaymānīyah | السليمانية | Sulaimaniyya | 17 023 | 1 552 000 |
| Wasit | al-Wāsiṭ | واسط | Kut | 17 153 | 1 158 000 |
Luettelo YK:n rauhanturvaoperaatioista

Tämä on luettelo YK:n rauhanturvaoperaatioista kronologisesti maanosittain.
Päättyneet rauhanturvaoperaatiot > Aasia

| Vuodet | Operaatio | Sijainti | Konflikti |
| --- | --- | --- | --- |
| 1962–1963 | United Nations Security Force in West New Guinea (UNSF) |  Alankomaiden Uusi-Guinea | Länsi-Uuden-Guinean suvereniteetin valvonta |
| 1962–1963 | United Nations Security Force in West New Guinea (UNSF) |  Indonesia | Länsi-Uuden-Guinean suvereniteetin valvonta |
| 1965–1966 | United Nations India-Pakistan Observation Mission (UNIPOM) |  Intia | Toinen Intian–Pakistanin sota |
| 1965–1966 | United Nations India-Pakistan Observation Mission (UNIPOM) |  Pakistan | Toinen Intian–Pakistanin sota |
| 1988–1990 | United Nations Good Offices Mission in Afghanistan and Pakistan  (UNGOMAP) |  Afganistan   | Afganistanin sota |
| 1988–1990 | United Nations Good Offices Mission in Afghanistan and Pakistan  (UNGOMAP) |  Pakistan | Afganistanin sota |
| 1991–1992 | United Nations Advance Mission in Cambodia (UNAMIC) |  Kamputsea | Vietnamin miehitys Kambodžassa |
| 1992–1993 | United Nations Transitional Authority in Cambodia (UNTAC) |  Kambodža |  |
| 1994–2000 | United Nations Mission of Observers in Tajikistan (UNMOT) |  Tadžikistan | Tadžikistanin sisällissota |
| 1999 | United Nations Mission in East Timor (UNAMET) |  Indonesia | Indonesian miehitys Itä-Timorissa |
| 1999–2002 | The United Nations Transitional Administration in East Timor (UNTAET) |  Indonesia |  |
| 1999–2002 | The United Nations Transitional Administration in East Timor (UNTAET) |  Itä-Timor |  |
| 2002–2005 | United Nations Mission of Support in East Timor (UNMISET) |  Itä-Timor |  |
| 2006–2012 | United Nations Integrated Mission in Timor-Leste (UNMIT)  |  Itä-Timor | Itä-Timorin kriisi 2006 |
Päättyneet rauhanturvaoperaatiot > Amerikka

| Vuodet | Operaatio | Sijainti | Konflikti |
| --- | --- | --- | --- |
| 1965–1966 | Mission of the Representative of the Secretary-General in the Dominican Republic (DOMREP) |  Dominikaaninen tasavalta | Dominikaanisen tasavallan sisällissota |
| 1989–1992 | United Nations Observer Group in Central America (ONUCA) |  Costa Rica | Nicaraguan sisällissota |
| 1989–1992 | United Nations Observer Group in Central America (ONUCA) |  El Salvador | Nicaraguan sisällissota |
| 1989–1992 | United Nations Observer Group in Central America (ONUCA) |  Guatemala | Nicaraguan sisällissota |
| 1989–1992 | United Nations Observer Group in Central America (ONUCA) |  Honduras | Nicaraguan sisällissota |
| 1989–1992 | United Nations Observer Group in Central America (ONUCA) |  Nicaragua | Nicaraguan sisällissota |
| 1991–1995 | United Nations Observer Mission in El Salvador (ONUSAL) |  El Salvador | El Salvadorin sisällissota |
| 1993–1996 | United Nations Mission in Haiti (UNMIH) |  Haiti | vuoden 1991 sotilasvallakaappaus |
| 1996–1997 | United Nations Support Mission in Haiti (UNSMIH) |  Haiti | Haitin rauhoittaminen |
| 1997 | United Nations Verification Mission in Guatemala (MINUGUA) |  Guatemala | Guatemalan sisällissota |
| 1997 | United Nations Transition Mission in Haiti (UNTMIH) |  Haiti | Haitin kansallisen poliisin koulutus |
| 1997–2000 | United Nations Civilian Police Mission in Haiti (MIPONUH) |  Haiti | Haitin kansallisen poliisin koulutus |
| 2000–2001 | United Nations General Assembly International Civilian Support Mission in Haiti (MICAH) |  Haiti | Haitin kansallisen poliisin koulutus |
| 2004-2017 | United Nations Stabilisation Mission in Haiti (MINUSTAH) |  Haiti | Haitin kapina 2004 |
| 2017-2019 | United Nations Mission for Justice Support in Haiti (MINUJUSTH). |  Haiti | Haitin kapina 2004 |